title: Rozhodnutie Rady 2003/461/SZBP z 20. júna 2003, ktorým sa vykonáva spoločná pozícia 2003/297/SZBP o Barme/Mjanmarsku

text:
Dôležité právne oznámenie

|

32003D0461

Úradný vestník L 154 , 21/06/2003 S. 0116 - 0123

		Rozhodnutie Rady 2003/461/SZBPz 20. júna 2003,ktorým sa vykonáva spoločná pozícia 2003/297/SZBP o Barme/MjanmarskuRADA EURÓPSKEJ ÚNIE,so zreteľom na spoločnú pozíciu 2003/297/SZBP z 28. apríla 2003 o Barme/Mjanmarsku [1], najmä na jej články 8 a 9 v spojení s článkom 23 ods. 2 Zmluvy o Európskej únii,keďže:(1) V súlade s článkom 9 spoločnej pozície 2003/297/SZBP bolo predĺženie určitých sankcií ustanovených uvedenou spoločnou pozíciou, ako aj zákazov ustanovených v článku 2 ods. 2 uvedenej spoločnej pozície dočasne pozastavené, pokiaľ Rada nerozhodne inak.(2) Vzhľadom na ďalšie zhoršovanie politickej situácie v Barme/Mjanmarsku, predovšetkým vzhľadom na zatknutie Aung San Suu Kyi a iných popredných členov NLD a vzhľadom na uzavretie kancelárií NLD, Rada rozhodla o rozšírení rozsahu zákazu vydávania víz a o zmrazení majetku ďalších príslušníkov vojenského režimu, vojenských a bezpečnostných síl, ekonomických predstaviteľov vojenského režimu a iných osôb, skupín, podnikov alebo subjektov spojených s vojenským režimom, ktorí tvoria, realizujú a využívajú politiku brániacu Barme/Mjanmarsku v prechode k demokracii, ako aj príslušníkov ich rodín a osôb s nimi spojených. Rada rozhodla tiež o sprísnení zákazu odborného technického vzdelávania alebo pomoci, ktorá sa týka poskytnutia, výroby, údržby alebo použitia zbraní, munície a vojenských zariadení,ROZHODLA TAKTO:Článok 1Zoznam osôb uvedený v prílohe k spoločnej pozícii 2003/297/SZBP sa nahrádza zoznamom, ktorý je uvedený v prílohe k tomuto rozhodnutiu.Článok 2Odklad účinnosti ustanovení článku 2 ods. 2 spoločnej pozície 2003/297/SZBP v zmysle článku 9 písm. b) uvedenej spoločnej pozície sa týmto zrušuje.Článok 3Toto rozhodnutie nadobúda účinnosť dňom jeho prijatia.Článok 4Toto rozhodnutie sa uverejní v Úradnom vestníku Európskej únie.V Bruseli 20. júna 2003Za RadupredsedaG. Papandreou[1] Ú. v. EÚ L 106, 29.4.2003, s. 36.--------------------------------------------------PRÍLOHAZoznam osôb uvedený v článku 1A. Štátna Rada pre mier a rozvoj (SPDC)1.Armádny generál Than Shwe | Prezident (2.2.1933, Kyaukse) |2.Daw Kyaing Kyaing | Manželka armádneho generála Than Shwea |3.Daw Thandar Shwe | Člen rodiny armádneho generála Than Shwea |4.Daw Khin Pyone Shwe | Člen rodiny armádneho generála Than Shwea |5.Daw Aye Aye Thit Shwe | Člen rodiny armádneho generála Than Shwea |6.Ma Thidar Htun | Člen rodiny armádneho generála Than Shwea |7.Zástupca armádneho generála Maung Aye | Viceprezident (25.12.1937, Kon Balu) |8.Daw Mya Mya San | Manželka zástupcu armádneho generála Maung Ayea |9.Nandar Aye | Člen rodiny zástupcu armádneho generála Maung Ayea |10.Generál Khin Nyunt | Prvý tajomník (11.10.1939, Kyauktan) |11.Dr. Khin Win Shwe | Manželka generála Khin Nyunta |12.U Ye Naing Win | Člen rodiny generála Khin Nyunta |13.Podplukovník Zaw Naing Oo | Člen rodiny generála Khin Nyunta |14.Generálporučík Soe Win | Druhý tajomník |15.Daw Than Than Nwe | Manželka generálporučíka Broni Soe Wina |16.Generálporučík Thura Shwe Mann | Veliteľ štábu, koordinátor zvláštnych operácií |17.Daw Khin Lay Thet | Manželka generálporučíka Thura Shwe Manna |18.Generálporučík Thein Sein | Generálny adjutant |19.Daw Khin Khin Win | Manželka generálporučíka Thein Seina |20.Generálporučík Thiha Thura Tin Aung Myint Oo | Nyjvyšší loďmajster |21.Daw Khin Saw Hnin | Manželka generálporučíka Thiha Thura Tin Aung Myint Oo |22.Generálporučík Kyaw Win | Veliteľ výcviku ozbrojených síl |23.Daw San San Yee | Manželka generálporučíka Kyaw Wina |24.Generálporučík Tin Aye | Veliteľ zbrojnej služby, náčelník UMEH |25.Daw Kyi Kyi Ohn | Manželka generálporučíka Tin Ayea |26.Generálporučík Ye Myint | Veliteľ úradu pre špeciálne operácie 1 (Kachin, Chin, Sagaing, Magwe, Mandalay) |27.Dr. Tin Lay Myint | Manželka generálporučíka Ye Myinta |28.Generálporučík Aung Htwe | Veliteľ úradu pre špeciálne operácie 2 (Kayah, Shan) |29.Daw Khin Hnin Wai | Manželka generálporučíka Aung Htwea |30.Generálporučík Khin Maung Than | Veliteľ úradu pre špeciálne operácie 3 (Pegu, Rangun, Irrawaddy, Arakan) |31.Daw Marlar Tint | Manželka generálporučíka Dywizji Khin Maung Thana |32.Generálporučík Maung Bo | Veliteľ úradu pre špeciálne operácie 4 (Karen, Mon, Tenasserim) |33.Daw Khin Lay Myint | Manželka Generala Broni Maung Boa |B. Bývalí príslušníci SLORC a SPDC1. Generálporučík Phone Myint (5.1.1931)2. Generálporučík Aung Ye Kyaw (12.12.1930)3. Generálporučík Chit Swe (18.1.1932)4. Generálporučík Mya Thin (31.12.1931)5. Generálporučík Kyaw Ba (7.6.1932)6. Generálporučík Tun Kyi (1.5.1938)7. Generálporučík Myo Nyunt (30.9.1930)8. Generálporučík Maung Thint (25.8.1932)9. Generálporučík Aye Thoung (13.3.1930)10. Generálporučík Kyaw Min (22.6.1932, Hanzada)11. Generálporučík Maung Hla12. Generálmajor Dywizji Soe Myint13. Kapitán Nyunt Thein14. Generálmajor Kyaw Than (14.6.1941, Bago)C. Regionálni velitelia1.Generálmajor Myint Swe | Rangun |2.Daw Khin Thet Htay | Manželka generálmajora Dywizji Myint Swea |3.Generálmajor Ye Myint | Stred – okres Mandalay |4.Daw Myat Ngwe | Manželka generálmajora Ye Myinta |5.Generálmajor Soe Naing | Severozápad – okres Sagaing |6.Daw Tin Tin Latt | Manželka generálmajora Soe Nainga |7.Generálmajor Maung Maung Swe | Sever – štát Kachin |8.Daw Tin Tin Nwe | Manželka generálmajora Maung Maung Swea |9.Generálmajor Myint Hlaing | Severovýchod – štát Shan (sever) |10.Daw Khin Thant Sin | Manželka generálmajora Myint Hlainga |11.Generálmajor Khin Zaw | Trojuholník – štát Shan (východ) |12.Daw Khin Pyone Win | Manželka generálmajora Khin Zawa |13.Generálmajor Khin Maung Myint | Východ – štát Shan (juh) |14.Daw Win Win Nu | Manželka generálmajora Khin Maung Myinta |15.Generálmajor Thura Myint Aung | Juhovýchod – štát Mon |16.Daw Than Than Nwe | Manželka generálmajora Thura Myint Aunga |17.Generálmajor Thar Aye | Pobrežie – okres Tenasserim |18.Daw Wai Wai Khaing | Manželka generálmajora Thar Ayea |19.Brigádny generál Ko Ko | Juh – okres Pegu |20.Daw Sat Nwan Khun Sum | Manželka brigádneho generála Ko Ko |21.Generálmajor Htay Oo | Juhozápad – okres Irrawaddy |22.Daw Ni Ni Win | Manželka generálmajora Htay Oo |23.Generálmajor Maung Oo | Západ – štát Arakan |24.Dr Daw Nyunt Nyunt Oo | Manželka generálmajora Maung Oo |D. Zástupcovia regionálnych veliteľov1.Brigádny generál Hsan Hsint | Rangun |2.Brigádny generál Nay Win | Stred |3.Brigádny generál Soe Myint | Severozápadné velenie |4.Brigádny generál San Tun | Sever |5.Brigádny generál Hla Myint | Severovýchod |6.Plukovník Myint Aung | Východ |7.Brigádny generál Myo Hla | Juhovýchod |8.Brigádny generál Tin Latt | Pobrežie |9.Brigádny generál Thura Maung Nyi | Juh |10.Brigádny generál Tint Swe | Juhozápad |11.Brigádny generál Phone Swe | Západ |E. Iní štátni/okresní velitelia1.Plukovník Thein Kyaing | Okres Magwe |2.Plukovník Aung Thwin | Štát Chin |3.Plukovník Saw Khin Soe | Štát Karen |4.Plukovník Thein Swe | Štát Kayah |F. Ministri1.U Than Shwe | Kancelária predsedu vlády |2.U Pan Aung | Kancelária predsedu vlády |3.Daw Nyunt Nyunt Lwin | Manželka U Pan Aunga |4.Generálporučík Min Thein | Kancelária predsedu SPDC |5.Daw Khin Than Myint | Manželka generálporučíka Min Theina |6.Brigádny generál D Ο Abel | Kancelária predsedu SPDC |7.Daw Khin Thein Mu | Manželka brigádneho generála D Ο Abela |8.Generálmajor Nyunt Tin | Poľnohospodárstvo a zavlažovanie |9.Daw Khin Myo Oo | Manželka generálmajora Nyunt Tina |10.Brigádny generál Pyay Sone | Obchod |11.Daw Aye Pyai Wai Khin | Manželka brigádneho generála Pyi Sonea |12.Kalyar Pyay Wai Shan | Člen rodiny brigádneho generála Pyi Sonea |13.Pan Thara Pyay Shan | Člen rodiny brigádneho generála Pyi Sone |14.Generálmajor Saw Tun | Výstavba |15.Daw Myint Myint Ko | Manželka generálmajora Saw Tuna |16.Generálporučík Tin Ngwe | Družstvá |17.Daw Khin Hla | Manželka generálporučíka Tin Ngwea |18.Generálmajor Kyi Aung | Kultúra |19.Daw Khin Khin Lay | Manželka generálmajora Kyi Aunga |20.U Than Aung | Školstvo |21.Daw Win Shwe | Manželka U Than Aunga |22.Genrálmajor Tin Htut | Elektrická energia |23.Daw Tin Tin Nyunt | Manželka generálmajora Tin Htuta |24.Brigádny generál Lun Thi | Energetika |25.Daw Khin Mar Aye | Manželka brigádneho generála Lun Thia |26.Daw Mya Sein Aye | Člen rodiny brigádneho generála Lun Thia |27.Generálmajor Hla Tun | Financie a príjmy |28.U Win Aung | Zahraničné veci (28.2.1944, Dawei) |29.Daw San Yon | Manželka U Win Aunga |30.U Thaung Su Nyein | Člen rodiny U Win Aunga |31.U Aung Phone | Lesníctvo |32.Daw Khin Sitt Aye | Manželka U Aung Phonea |33.U Sitt Thwe Aung | Člen rodiny U Aung Phonea |34.U Sitt Thaing Aung | Člen rodiny U Aung Phonea |35.Prof. Dr. Kyaw Myint | Zdravotníctvo |36.Daw Nilar Thaw | Manželka Prof. Dr Kyaw Myinta |37.Plukovník Tin Hlaing | Vnútro |38.Daw Khin Hla Hla | Manželka plukovníka Tin Hlainga |39.Generálmajor Sein Htwa | Imigrácia a populácia, sociálne veci, podpora a konsolidácia |40.Daw Khin Aye | Manželka generálmajora Sein Htwa |41.U Aung Thaung | Priemysel I |42.Daw Khin Khin Yi | Manželka U Aung Thaunga |43.Generálmajor Saw Lwin | Priemysel II (1939) |44.Daw Moe Moe Myint | Manželka generálmajora Saw Lwina |45.Brigádny generál Kyaw Hsan | Informatika |46.Daw Kyi Kyi Win | Manželka brigádneho generála Kyaw Hsana |47.U Tin Winn | Práca |48.Daw Khin Nu | Manželka U Tin Winna |49.Daw May Khin Tin Win Nu | Člen rodiny U Tin Winna |50.Brigádny generál Maung Maung Thein | Chov zvierat a rybolov |51.Daw Myint Myint Aye | Manželka brigádneho generála Maung Maung Theina |52.Brigádny generál Ohn Myint | Baníctvo |53.Daw San San | Manželka brigádneho generála Ohn Myinta |54.Maung Thet Naing Oo | Člen rodiny brigádneho generála Ohn Myinta |55.Maung Min Thet Oo | Člen rodiny brigádneho generála Ohn Myinta |56.U Soe Tha | Národné plánovanie a hospodársky rozvoj |57.Daw Kyu Kyu Win | Manželka U Soe Tha |58.Plukovník Thein Nyunt | Rozvoj pohraničných oblastí a národných rás a záležitosti rozvoja |59.Daw Kyin Khine | Manželka plukovníka Thein Nyunta |60.Generálmajor Aung Min | Železničná doprava |61.Daw Wai Wai Thar | Manželka generálmajora Aung Mina |62.U Aung Khin | Náboženstvo |63.Daw Yin Yin Nyunt | Manželka U Aung Khina |64.U Thaung | Veda a technika |65.Daw May Kyi Sein | Manželka U Thaunga |66.Brigádny generál Thura Aye Myint | Šport |67.Daw Aye Aye | Manželka brigádneho generála Thura Aye Myinta |68.Brigádny generál Thein Zaw | Telekomunikácie, pošta a telegrafy, hotely a cestovný ruch |69.Daw Mu Mu Win | Manželka brigádneho generála Thein Zawa |70.Generálmajor Hla Myint Swe | Doprava |71.Daw San San Myint | Manželka generálmajora Hla Myint Swea |72.Brigádny generál Thein Zaw | Cestovný ruch |G. Zástupcovia ministrov1.U Hset Maung | Kancelária predsedu SPDC |2.Brigádny generál Khin Maung | Poľnohospodárstvo a zavlažovanie |3.U Ohn Myint | Poľnohospodárstvo a zavlažovanie |4.Brigádny generál Myint Thein | Výstavba |5.U Soe Nyunt | Kultúra |6.U Myo Nyunt | Školstvo |7.Brigádny generál Soe Win Maung | Školstvo |8.U Myo Myint | Elektrická energia |9.U Tin Tun | Energetika |10.Brigádny generál Thein Aung | Energetika |11.U Khin Maung Win | Zahraničné veci |12.Brigádny generál Than Tun | Financie a príjmy |13.Plukovník Thaik Tun | Lesníctvo |14.Prof. Dr. Mya Oo | Zdravotníctvo |15.Brigádny generál Thura Myint Aung | Vnútro |16.Brigádny generál Aye Myint Kyu | Hotely a turistika |17.Daw Khin Swe Myint | Manželka brigádneho generála Aye Myint Kyua |18.U Mung Aung | Imigrácia a populácia |19.Brigádny generál Thein Tun | Priemysel I |20.Brigádny generál Kyaw Win | Priemysel I |21.Brigádny generál Aung Thein Lin | Priemysel II |22.Generálporučík Khin Maung Kyaw | Priemysel II |23.Brigádny generál Aung Thein | Informatika |24.Brigádny generál Win Sein | Práca |25.U Aung Thein | Chov zvierat a rybolov |26.U Myint Thein | Baníctvo |27.U Kyaw Tin | Rozvoj pohraničných oblastí a národných rás a záležitosti rozvoja |28.Brigádny generál Than Tun | Rozvoj pohraničných oblastí a národných rás a záležitosti rozvoja |29.Thura U Thaung Lwin | Železničná doprava |30.Brigádny generál Thura Aung Ko | Náboženstvo |31.Nyi Hla Nge | Veda a technika |32.Dr Chan Nyein | Veda a technika |33.Hlaing Win | Sociálne veci, podpora a konsolidácia |34.Brigádny generál Maung Maung | Šport |35.Brigádny generál Kyaw Myint | Šport |36.U Pe Than | Doprava |H. Bývalí členovia vlády1.U Khin Maimg Thein | Minister financií a príjmov (na dôchodku od 1.2.2003) |2.Daw Su Su Thein | Manželka U Khin Maung Theina |3.Generálmajor Ket Sein | Minister zdravotníctva (na dôchodku od 1.2.2003) |4.Daw Yin Yin Myint | Manželka generálmajora Ket Seina |5.U Nyunt Swe | Zástupca ministra zahraničných vecí |I. Iné funkcie súvisiace s cestovným ruchom1.Podplukovník Khin Maung Latt (na dôchodku) | Generálny riaditeľ |2.Kapitán Htay Aung (na dôchodku) | Riaditeľ podniku |3.U Tin Maung Swe | Hlavný manažér |4.U Khin Maung Soe | Hlavný manažér |5.U Tint Swe | Hlavný manažér |J. Vyšší úradníci ministerstva obrany1.Viceadmirál Kyi Min | Najvyšší veliteľ námorníctva |2.Kapitán Soe Thein | Veliteľ námorného štábu |3.Brigádny generál Myat Hein | Najvyšší veliteľ vojenského letectva |4.Brigádny generál Maung Nyo | Zástupca generálneho adjutanta |5.Brigádny generál Soe Maung | Najvyšší dôstojník vojenskej justície |6.Generálmajor Lun Maung | Najvyšší inšpektor |7.Brigádny generál Saw Hla | Náčelník vojenskej polície |8.Plukovník Sein Lin | Náčelník zbrojnej služby |9.Brigádny generál Kyi Win | Náčelník delostrelectva a obrnených síl |10.Plukovník Than Sein | Náčelník nemocnice obranných síl |11.Brigádny generál Win Hlaing | Veliteľ pre obstarávanie |12.Brigádny generál Aung Myint | Veliteľ pre styk s verejnosťou a psychologickú vojnu |13.Brigádny generál Than Maung | Náčelník ľudových milícií a pohraničných síl |14.Brigádny generál Myint Aung | Veliteľ pre signalizáciu |15.Brigádny generál Than Htay | Veliteľ pre zásobovanie a dopravu |16.Brigádny generál Khin Maung Tint | Veliteľ pre tlač cenín |17.Brigádny generál Hsan Hsint | Náčelník vojenských zariadení |18.Viceadmirál Kyi Min | Najvyšší veliteľ námorných síl |19.Daw Aye Aye | Manželka viceadmirála Kyi Mina |20.Brigádny generál Myat Hein | Najvyšší veliteľ vojenského letectva |21.Daw Htwe Htwe Nyunt | Manželka brigádneho generála Myat Heina |K. Príslušníci Úradu riaditeľa spravodajskej služby (OCMI)1.Brigádny generál Myint Aung Zaw | Správa |2.Brigádny generál Hla Aung | Školenia |3.Brigádny generál Thein Swe | Medzinárodné a zahraničné vzťahy |4.Brigádny generál Kyaw Han | Veda a technika |5.Brigádny generál Than Tun | Politika a kontrarozviedka |6.Plukovník Hla Min | Zástupca |7.Plukovník Tin Hla | Zástupca |8.Brigádny generál Myint Zaw | Ochrana hraníc a spravodajské služby |9.Brigádny generál Kyaw Thein | Etnické národnosti a spriatelené skupiny. Potláčanie obchodovania s drogami. Námorné a letecké spravodajské služby. |10.Plukovník San Pwint | Zástupca |L. Vojenskí dôstojníci zodpovední za väzenia a políciuPlukovník Ba Myint | Generálny riaditeľ väzenského odboru (Ministerstvo vnútra) |M. Spojené združenie solidarity a rozvoja (USDA)1.U Ko Lay | Primátor a predseda Výboru pre rozvoj Yangon City (tajomník) |2.Daw Khin Khin | Manželka U Ko Laya |3.San Win | Člen rodiny U Ko Laya |4.Than Han | Člen rodiny U Ko Laya |5.Khin Thida | Člen rodiny U Ko Laya |6.U Thein Sein | Zástupca ministra informatiky (člen CEC) |7.Daw Khin Khin Wai | Manželka U Thein Seina |8.Plukovník ThaikTun | Zástupca ministra lesníctva (člen CEC) |9.Daw Nwe Nwe Kyi | Manželka plukovníka Thaik Tuna |10.Myo Win Thaik | Člen rodiny plukovníka Thaik Tuna |11.Khin Sandar Tun | Člen rodiny plukovníka Thaik Tuna |12.Khin Nge Nge Tun | Člen rodiny plukovníka Thaik Tuna |13.Khin Ei Shwe Zin Tun | Člen rodiny plukovníka Thaik Tuna |14.Thura Aung Ko | Zástupca ministra pre náboženské záležitosti (člen CEC) |15.Brigádny generál Thein Aung | Zástupca ministra energetiky (člen CEC) |16.Brigádny generál Thura Myint Maung | Zástupca ministra vnútra (člen CEC) |17.Zin Myint Maung | Člen rodiny brigádneho generála Thura Myint Maunga |18.Plukovník Maung Par | Zástupca predsedu YCDC (člen CEC) |19.Daw Khin Nyunt Myaing | Manželka Plukovníka Maung Para |20.Dr Naing Win Par | Člen rodiny plukovníka Maung Para |21.Aung Thein Lin | Zástupca ministra priemyslu II (člen CEC) |N. Osoby, ktoré majú prospech z hospodárskej politiky vlády1.U Khin Shwe | Zaykabar Co. |2.U Aung Ko Win (Saya Kyaung) | Banka Kanbawza |3.U Aik Tun | Asia Wealth Bank Olympic Co. |4.U Tun Myint Naing (Steven Law) | Asia World Co. |5.U Htay Myint | Yuzana Co. |6.Tayza | Htoo Trading |7.Daw Thidar Zaw | Manželka Tayza |O. Štátne hospodárske podniky1.Plukovník Myint Aung | Výkonný riaditeľ obchodnej spoločnosti Myawaddy |2.Plukovník Myo Myint | Výkonný riaditeľ dopravnej s. r. o. Bandoola |3.Plukovník Thant Zin dôchodku | (na Výkonný riaditeľ Myanmar )Land and Development |4.Major Hla Kyaw | Riaditeľ reklamných spoločnostíMyawaddy |5.Plukovník Aung Sun | Výkonný riaditeľ projektu výstavby cementárne Hsinmin |6.Plukovník Ye Htut | Mjanmarská ekonomická korporácia |--------------------------------------------------


title: Rozhodnutie Komisie (EÚ) 2015/2463 z 18. decembra 2015 o rokovacom poriadku výboru uvedeného v článku 108 nariadenia Európskeho parlamentu a Rady (EÚ, Euratom) č. 966/2012

text:
               29.12.2015

               SK

               Úradný vestník Európskej únie

               L 342/57

         ROZHODNUTIE KOMISIE (EÚ) 2015/2463
   z 18. decembra 2015
   o rokovacom poriadku výboru uvedeného v článku 108 nariadenia Európskeho parlamentu a Rady (EÚ, Euratom) č. 966/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1),
   so zreteľom na delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (2), a najmä na jeho článok 144,
   keďže:

               (1)

               Nariadením (EÚ, Euratom) č. 966/2012 sa zriaďuje výbor, ktorý má centrálne posudzovať situácie uvedené v článku 106 ods. 1 a prijímať príslušné odporúčania (ďalej len „výbor“).

               (2)

               V článku 108 ods. 7 nariadenia (EÚ, Euratom) č. 966/2012 sa stanovuje zloženie výboru, ako aj to, že mu má pomáhať stály sekretariát, ktorý poskytuje Komisia.

               (3)

               Článkom 144 delegovaného nariadenia (EÚ) č. 1268/2012 sa stanovuje organizácia a zloženie výboru, postup vymenovania jeho predsedu a zvládanie konfliktu záujmov. V článku 144 ods. 5 sa uvádza, že rokovací poriadok výboru prijíma Komisia.

               (4)

               Je vhodné špecifikovať postup vymenovania a odvolania predsedu a stanoviť pravidlá jeho zastupovania v prípade, že nie je prítomný alebo nemôže vykonávať svoje povinnosti.

               (5)

               Je potrebné stanoviť podrobné pravidlá týkajúce sa zloženia výboru v každom konkrétnom prípade, najmä pokiaľ ide o určenie dvoch stálych členov, ich zástupcov a dodatočného člena, ktorý zastupuje povoľujúceho úradníka.

               (6)

               V záujme riadneho fungovania výboru je vhodné špecifikovať ďalšie podporné funkcie, ktoré má sekretariát zabezpečovať v rámci plnenia svojich funkcií.

               (7)

               Mal by sa lepšie objasniť postup, akým je možné predkladať prípady výboru, najmä pokiaľ ide o minimálny obsah žiadosti povoľujúceho úradníka.

               (8)

               V záujme hospodárskych subjektov je potrebné objasniť praktické ustanovenia, aby sa zabezpečilo rešpektovanie ich práva na vypočutie.

               (9)

               Je vhodné špecifikovať praktické ustanovenia týkajúce sa úzkej spolupráce medzi výborom a Európskym úradom pre boj proti podvodom (OLAF), pokiaľ ide o administratívne postupy spolupráce a včasnej výmeny informácií medzi Komisiou a úradom.

               (10)

               Je vhodné objasniť pravidlá prijímania odporúčaní výboru.

               (11)

               Spracovanie akýchkoľvek osobných údajov výborom a jeho sekretariátom musí prebiehať v súlade s nariadením Európskeho parlamentu a Rady (ES) č. 45/2001 (3).

               (12)

               Pre odporúčania, ktoré prijme výbor, by malo platiť nariadenie Európskeho parlamentu a Rady (ES) č. 1049/2001 (4),

         PRIJALA TOTO ROZHODNUTIE:
   Článok 1
   Predmet úpravy
   Týmto rozhodnutím sa stanovuje rokovací poriadok výboru uvedeného v článku 108 nariadenia (EÚ, Euratom) č. 966/2012 (ďalej len „výbor“).
   Článok 2
   Vymenovanie a odvolanie predsedu
   1.   Predsedu výboru menuje Komisia v súlade s článkom 144 delegovaného nariadenia (EÚ) č. 1268/2012.
   2.   V prípade, že predseda už nespĺňa podmienky na výkon svojich povinností, môže ho Komisia odvolať.
   Článok 3
   Zastupovanie predsedu
   1.   Predseda má zástupcu, ktorý vystupuje ako jeho náhradník v prípade, že nie je prítomný alebo nemôže vykonávať svoje povinnosti. Zástupcu menuje Komisia v súlade s článkom 144 delegovaného nariadenia (EÚ) č. 1268/2012.
   2.   Ak nie je prítomný ani predseda ani jeho zástupca, prípadne ak si obaja nemôžu vykonávať svoje povinnosti, zastupuje ich stály člen s vyšším služobným vekom (5) určený v súlade s článkom 4. V takom prípade sa stály člen, ktorý zastupuje predsedu, nahradí jeho zástupcom určeným v súlade s článkom 4.
   Článok 4
   Určovanie členov výboru a ich zástupcov
   1.   Podľa článku 144 ods. 2 delegovaného nariadenia (EÚ) č. 1268/2012 je jedným z dvoch stálych členov výboru riaditeľ ústredného finančného útvaru Generálneho riaditeľstva pre rozpočet. Generálny riaditeľ pre rozpočet určí svojho zástupcu úradníka s platovou triedou AD 11 alebo vyššou.
   Generálny riaditeľ pre rozpočet určí druhého stáleho člena ad personam spomedzi úradníkov s platovou triedou minimálne AD 14 a svojho zástupcu spomedzi úradníkov s platovou triedou minimálne AD 11.
   2.   Dodatočný člen zastupujúci žiadajúceho povoľujúceho úradníka podľa článku 144 ods. 2 nariadenia (EÚ) č. 1268/2012 sa určí v súlade s rokovacím poriadkom a vnútornými administratívnymi predpismi inštitúcie, agentúry, oddelenia príslušného orgánu podľa článku 65 ods. 3 nariadenia (EÚ, Euratom) č. 966/2012.
   Článok 5
   Určovanie pozorovateľov a spolupráca s OLAF
   1.   Pozorovatelia sa nesmú zúčastňovať prijímania odporúčaní výboru v zmysle článku 13.
   2.   Štatút pozorovateľa majú zástupcovia týchto subjektov:

               a)

               právneho servisu Komisie;

               b)

               Európskeho úradu pre boj proti podvodom (OLAF), ak je žiadosť povoľujúceho úradníka založená okrem iného aj na informáciách, ktoré zasielal OLAF;

               c)

               povoľujúci úradníci (iní ako žiadajúci povoľujúci úradníci) z Komisie, z európskeho úradu zriadeného Komisiou, z výkonnej agentúry, z inej inštitúcie alebo z iného európskeho úradu, orgánu alebo agentúry, ktorých sa prípad predložený výboru týka, a

               d)

               akéhokoľvek subjektu pozvaného predsedom.

         3.   Zástupca právneho servisu musí byť prítomný na všetkých zasadnutiach výboru. Právny servis musí byť informovaný o všetkých písomných postupoch uvedených v článku 10 a môže predkladať ústne alebo písomné pripomienky. Robí tak na žiadosť predsedu.
   4.   V prípade, že má OLAF štatút pozorovateľa podľa odseku 2 písm. b), úzko spolupracuje s výborom v súlade s nariadením Európskeho parlamentu a Rady (EÚ, Euratom) č. 883/2013 (6) a náležite pri tom zohľadňuje dodržiavanie procedurálnych a základných práv a ochranu oznamovateľov korupcie. V takýchto prípadoch môžu byť jeho zástupcovia prítomní na všetkých zasadnutiach výboru a podieľať sa na všetkých ústnych a písomných postupoch podľa článkov 9 a 10 predkladaním ústnych a/alebo písomných pripomienok na výzvu predsedu.
   V ostatných prípadoch sa môže OLAF požiadať, aby poskytol relevantné informácie a poradenstvo, ak predseda uzná, že sú vhodné na ochranu finančných záujmov Únie.
   5.   Povoľujúci úradníci so štatútom pozorovateľa podľa odseku 2 písm. c) musia byť prítomní na všetkých zasadnutiach výboru. Musia byť informovaní o všetkých písomných postupoch uvedených v článku 10 a môžu predkladať ústne a písomné pripomienky.
   6.   Ostatní pozorovatelia musia byť prítomní na tých zasadnutiach výboru, na ktoré sú pozvaní predsedom, a môžu predkladať ústne a písomné pripomienky na výzvu predsedu.
   Článok 6
   Predchádzanie konfliktom záujmov a ich zvládanie
   1.   Každý člen alebo pozorovateľ, ktorého účasť na rozhodovaní výboru by mohla vyvolať konflikt záujmov, pokiaľ ide o konkrétny bod programu, o tom bezodkladne a v každom prípade ešte pred začiatkom rozhodovania informuje predsedu a sekretariát.
   2.   V prípade zisteného konfliktu záujmov sa musí člen alebo pozorovateľ podľa potreby vzdať svojej účasti a zdržať diskusií o danom bode programu, ako aj účasti na rozhodovaní, prijímaní konsenzu alebo na hlasovaní.
   3.   Členovia a pozorovatelia sú povinní podpísať vyhlásenie o neexistencii konfliktu záujmov pred začiatkom rozhodovania výboru v ktoromkoľvek z daných prípadov.
   4.   Ak sa predseda nachádza v situácii konfliktu záujmov v konkrétnom bode programu, informuje o tom sekretariát a vzdá sa svojej účasti. V takýchto prípadoch nahradí predsedu jeho zástupca.
   5.   Odseky 1, 2 a 3 sa uplatňujú mutatis mutandis na zástupcu predsedu, zastupujúcich členov a členov sekretariátu výboru.
   Článok 7
   Stály sekretariát
   1.   Sekretariát výboru zabezpečuje Generálne riaditeľstvo pre rozpočet, s ktorým je administratívne prepojený.
   2.   Sekretariát plní úlohy stanovené v článku 144 delegovaného nariadenia (EÚ) č. 1268/2012. Sekretariát najmä:

               a)

               overuje, či žiadosti o postúpenie prípadu výboru sú úplné a môžu sa odoslať predsedovi a členom;

               b)

               zisťuje, ktorí ďalší povoľujúci úradníci môžu byť v danom prípade navrhnutí za pozorovateľov;

               c)

               identifikuje prípady, ku ktorým by mal byť pozvaný OLAF, aby poskytol relevantné informácie alebo poradenstvo podľa článku 5 ods. 4 druhého pododseku;

               d)

               pod dohľadom predsedu vypracováva program zasadnutí výboru a rozosiela ho členom a pozorovateľom;

               e)

               zúčastňuje sa na rozhodovaní výboru a píše zápisnice z každého zasadnutia;

               f)

               informuje hospodárske subjekty a iných dotknutých povoľujúcich úradníkov v súlade s článkom 108 ods. 8 nariadenia (EÚ, Euratom) č. 966/2012;

               g)

               informuje žiadajúceho povoľujúceho úradníka o odporúčaní prijatom výborom;

               h)

               vybavuje žiadosti o prístup k dokumentom výboru, najmä k jeho odporúčaniam, v súlade s nariadením (ES) č. 1049/2001.

         Článok 8
   Postúpenie prípadov výboru
   1.   Výbor sa zvoláva na žiadosť ktoréhokoľvek povoľujúceho úradníka z Komisie, z inej inštitúcie, z európskeho úradu zriadeného Komisiou, z výkonnej agentúry alebo z iného európskeho úradu, orgánu či agentúry.
   2.   Žiadosť je potrebné zaslať sekretariátu e-mailom na adresu Panel-secretariat-BUDG@ec.europa.eu a zašifrovanú v súlade s pravidlami šifrovania, ktoré používa Komisia.
   3.   Ak zodpovedný povoľujúci úradník získa informácie uvedené v článkoch 106 ods. 2 a 108 ods. 3 nariadenia (EÚ, Euratom) č. 966/2012, postúpi prípad výboru najneskôr do dvoch mesiacov po tom, čo sa o týchto informáciách dozvedel, s výnimkou náležite odôvodnených prípadov.
   4.   Žiadosť povoľujúceho úradníka o postúpenie prípadu výboru musí obsahovať informácie požadované v článku 108 ods. 8 písm. a) nariadenia (EÚ, Euratom) č. 966/2012. Povoľujúci úradník musí zaslať aj všetky relevantné informácie, najmä správy OLAF, ak ide o informácie, ktoré zasielal OLAF v súlade s článkom 7 ods. 6 a článkom 11 nariadenia (EÚ, Euratom) č. 883/2013.
   5.   Len na základe žiadosti, ku ktorej sú priložené informácie uvedené v odseku 4, môže začať plynúť lehota uvedená v článku 108 ods. 8 písm. f) nariadenia (EÚ, Euratom) č. 966/2012.
   6.   Žiadosť nesmie mať viac ako desať strán bez príloh, s výnimkou osobitne právne alebo skutkovo zložitých prípadov.
   Článok 9
   Zvolanie zasadnutia
   Zasadnutie výboru zvoláva predseda na účely:

               a)

               vypracovania predbežného právneho posúdenia podľa článku 108 ods. 8 písm. b) nariadenia (EÚ, Euratom) č. 966/2012;

               b)

               prijatia odporúčania podľa článku 108 ods. 9 daného nariadenia.

         Článok 10
   Písomný postup
   1.   Na podnet predsedu alebo na žiadosť člena výboru je možné vypracovať predbežné právne posúdenie a prijať odporúčanie písomným postupom. Každý člen výboru a/alebo predseda môžu vzniesť námietku k použitiu písomného postupu. V takom prípade musí predseda v primeranej lehote zvolať zasadnutie výboru.
   2.   Predseda určí konečný termín písomného postupu v závislosti od naliehavosti prípadu, pričom náležite zohľadní lehoty uvedené v článku 12.
   Článok 11
   Právo predkladať písomné pripomienky
   1.   Výbor musí rešpektovať právo hospodárskeho subjektu predkladať pripomienky v súlade s článkom 108 ods. 8 nariadenia (EÚ, Euratom) č. 966/2012.
   2.   Zverejňovanie informácií, ktoré sú výsledkom alebo ktoré sa týkajú vyšetrovaní vedených či koordinovaných OLAF, si vyžaduje súhlas zo strany OLAF, ktorý sa poskytuje v rámci ústneho a písomného postupu uvedeného v článku 5 ods. 4.
   3.   Ak je žiadosť povoľujúceho úradníka založená na informáciách, ktoré zasielal OLAF, potom s cieľom zaručiť, aby nedošlo k ohrozeniu dôverného charakteru vyšetrovaní vedených alebo koordinovaných OLAF, ako aj vnútroštátnych vyšetrovaní či súdnych konaní, o ktorých OLAF vie, sa výbor musí pred vydaním oznámenia hospodárskemu subjektu uvedenému v článku 108 ods. 8 nariadenia (EÚ, Euratom) č. 966/2012 poradiť s OLAF.
   4.   Hospodársky subjekt predkladá pripomienky sekretariátu písomne a e-mailom na adresu Panel-secretariat-BUDG@ec.europa.eu vo forme bežného elektronického súboru vytvoreného v textovom editore.
   5.   Písomné pripomienky nesmú mať v princípe viac ako desať strán bez príloh, s výnimkou osobitne právne alebo skutkovo zložitých prípadov.
   Článok 12
   Príslušné lehoty
   1.   Príslušnými lehotami na prijatie odporúčania výborom sú lehoty stanovené v článku 108 ods. 8 písm. f) nariadenia (EÚ, Euratom) č. 966/2012.
   2.   Zvlášť potreba preložiť každú pripomienku predloženú hospodárskym subjektom môže vo výnimočnom a riadne odôvodnenom prípade viesť k predĺženiu konečného termínu prijatia odporúčania výborom.
   Článok 13
   Prijímanie odporúčania
   Výbor sa musí snažiť o dosiahnutie konsenzu.
   Ak sa konsenzus nedosiahne, musí sa o danej veci hlasovať, pričom:

               a)

               predseda má jeden hlas;

               b)

               dvaja stáli členovia majú spolu jeden hlas;

               c)

               dodatočný člen zastupujúci žiadajúceho povoľujúceho úradníka má jeden hlas.

         Pozícia výboru sa schvaľuje absolútnou väčšinou.
   Článok 14
   Oznámenie odporúčania
   1.   Výbor musí svoje odporúčanie bezodkladne oznámiť žiadajúcemu povoľujúcemu úradníkovi.
   2.   Súčasne musí výbor svoje odporúčanie oznámiť aj pozorovateľom (ak sú) a OLAF, ak je prípad založený na informáciách, ktoré zasielal OLAF.
   Článok 15
   Dôverný charakter rozhodovania
   Rozhodovanie výboru musí byť a zostať tajné.
   Článok 16
   Ochrana osobných údajov
   Spracovanie akýchkoľvek osobných údajov výborom a jeho sekretariátom musí prebiehať v súlade s nariadením (ES) č. 45/2001.
   Článok 17
   Prechodné ustanovenia
   Do vymenovania predsedu a jeho zástupcu vykonáva funkciu predsedu výboru stály člen s vyšším služobným vekom.
   Článok 18
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 18. decembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 362, 31.12.2012, s. 1.

      (3)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (4)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).

      (5)  Uplatňujú sa pravidlá Komisie týkajúce sa služobného veku.

      (6)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).


title: Rozhodnutie Európskeho parlamentu (EÚ, Euratom) 2017/1744 z 27. apríla 2017 o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy (spoločný podnik Fusion for Energy) za rozpočtový rok 2015

text:
               29.9.2017

               SK

               Úradný vestník Európskej únie

               L 252/361

         ROZHODNUTIE EURÓPSKEHO PARLAMENTU (EÚ, Euratom) 2017/1744
   z 27. apríla 2017
   o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy (spoločný podnik Fusion for Energy) za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho spoločného podniku pre ITER a rozvoj energie jadrovej syntézy za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok 2015 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória spoločnému podniku za plnenie rozpočtu za rozpočtový rok 2015 (05875/2017 – C8-0085/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (4), a najmä na jeho článok 5 ods. 3,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom rozpočtovom nariadení pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5),

               —

               so zreteľom na článok 94 a prílohu IV rokovacieho poriadku,

               —

               so zreteľom na správu Výboru pre kontrolu rozpočtu (A8-0108/2017),

               1.

               udeľuje riaditeľovi Európskeho spoločného podniku pre ITER a rozvoj energie jadrovej syntézy absolutórium za plnenie rozpočtu spoločného podniku za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho spoločného podniku pre ITER a rozvoj energie jadrovej syntézy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 473, 16.12.2016, s. 33.

      (2)  Ú. v. EÚ C 473, 16.12.2016, s. 34.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 90, 30.3.2007, s. 58.

      (5)  Ú. v. EÚ L 328, 7.12.2013, s. 42.


title: 2013/787/EÚ: Rozhodnutie Európskeho parlamentu a Rady z  11. decembra 2013 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/011 DK/Vestas, Dánsko)

text:
               21.12.2013

               SK

               Úradný vestník Európskej únie

               L 349/95

         ROZHODNUTIE EURÓPSKEHO PARLAMENTU A RADY
   z 11. decembra 2013
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/011 DK/Vestas, Dánsko)
   (2013/787/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien vo svetovom obchode spôsobených globalizáciou a pomôcť im pri ich opätovnom začleňovaní do trhu práce.

               (2)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (3)

               Dánsko podalo 21. decembra 2012 žiadosť o mobilizáciu EGF v súvislosti s prepúšťaním v podniku Vestas Group a do 16. júla 2013 ju doplnilo o dodatočné informácie. Uvedená žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 6 364 643 EUR.

               (4)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Dánska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2013 sa mobilizuje Európsky fond na prispôsobenie sa globalizácii s cieľom poskytnúť prostriedky vo výške 6 364 643 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 11. decembra 2013

            Za Európsky parlament

            predseda

         M. SCHULZ

            Za Radu

            predseda

         V. LEŠKEVIČIUS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Rady (EÚ) 2016/367 zo 4. marca 2016 o uzavretí Dohody o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom

text:
               15.3.2016

               SK

               Úradný vestník Európskej únie

               L 68/16

         ROZHODNUTIE RADY (EÚ) 2016/367
   zo 4. marca 2016
   o uzavretí Dohody o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 171 a 172 v spojení s článkom 218 ods. 6 písm. a) a článkom 218 ods. 8 prvým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Komisia prerokovala s Nórskym kráľovstvom Dohodu o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom (ďalej len „dohoda“) (2), ktorá bola podpísaná 22. septembra 2010.

               (2)

               Dohoda sa týka záležitostí, ktoré patria do právomoci Únie ako aj členských štátov.

               (3)

               V súlade s článkom 12 ods. 4 dohody a rozhodnutím o jej podpise (3) by Únia, pokiaľ ide o prvky patriace do jej právomoci, a Nórske kráľovstvo mali dohodu predbežne vykonávať do ukončenia postupov potrebných na jej uzavretie.

               (4)

               Dohoda, ktorú budú musieť ratifikovať aj členské štáty, by sa pre záležitosti, ktoré patria do právomoci Únie, mala v jej mene schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom (4).
   Článok 2
   Toto rozhodnutie nadobúda účinnosť dňom jeho prijatia.

      V Bruseli 4. marca 2016

            Za Radu

            predsedníčka

         S.A.M. DIJKSMA

      (1)  Ú. v. EÚ C 131E, 8.5.2013, s. 155.

      (2)  Ú. v. EÚ L 283, 29.10.2010, s. 12.

      (3)  Ú. v. EÚ L 283, 29.10.2010, s. 11.

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.